શિક્ષકે પાછું સદાયે જાગૃત રહેવું પડે છે. રાત્રે પિક્ચર જોયું હોય તો વિદ્યાર્થી ક્લાસમાં આવી ઊંઘી શકે છે પણ શિક્ષક ઊંઘી નથી શકતો. ઊંઘવાની વાત તો જવા દો, બોર્ડ તરફ લખવા ફરે એટલે પાછળથી થતા ચોક અને કાગળના વીમાનના હુમલા શિક્ષકે ખાળવાના હોય છે. તોફાનીઓ કોક ખૂણામાં મોંઢું નીચું કરીને પ્રસૂતિની પીડા ઉપડી હોય એવા ઉંહકારા કરતા હોય એની વચ્ચે એણે લેકચરની ડિલીવરી ચાલુ રાખવાની હોય છે.